Aleksejs Kasatonovs

Aleksejs Kasatonovs (; dzimis ) ir bijušais krievu hokejists, aizsargs, PSRS hokeja izlases dalībnieks. PSRS izlases rindās kļuvis par divkārtēju olimpisko čempionu, pieckārtēju pasaules čempionu.

Lielāko daļu karjeras Kasatonovs aizvadīja Maskavas CSKA rindās. Karjeras otrajā pusē septiņas sezonas aizvadījis NHL, 1994. gadā spēlējot līgas zvaigžņu spēlē.

2009. gadā iekļauts IIHF Slavas zālē.

 Spēlētāja karjera 
Karjeru Kasatonovs uzsāka 1976.—77. gada sezonā PSRS hokeja līgas komandas Ļeņingradas SKA sastāvā. Tās rindās spēlēja līdz 1978. gadam, kad pārcēlās uz Maskavas CSKA. CSKA rindās aizsargs aizvadīja 12 sezonas, 11 no tām kļūstot par PSRS čempionu. Vairākkārt tika iekļauts līgas simboliskajā izlasē.

1989.—90. gada sezonas vidū pārcēlās uz Ziemeļameriku, sezonas otrajā pusē aizvadot 39 spēles NHL kluba Ņūdžersijas "Devils" sastāvā. "Devils" rindās aizsargs spēlēja četras sezonas. No 1993. līdz 1996. gadam Kasatonovs īslaicīgi spēlēja Anahaimas "Mighty Ducks", Sentluisas "Blues" un Bostonas "Bruins". 1996. gadā nopietna savainojuma dēļ noslēdza savu NHL karjeru. 1996.—97. gada sezonu Kasatonovs aizvadīja CSKA rindās, taču tad beidza karjeru.

PSRS hokeja izlases rindās trīs reizes atzīts par 1983. gada pasaules čempionāta labāko aizsargu, piecas reizes iekļauts turnīra simboliskajā izlasē.

 Ārējās saites 

Kategorija:1959. gadā dzimušie
Kategorija:PSRS hokejisti
Kategorija:Sanktpēterburgas SKA spēlētāji
Kategorija:Maskavas CSKA spēlētāji
Kategorija:Ņūdžersijas "Devils" spēlētāji
Kategorija:Anahaimas "Mighty Ducks" spēlētāji
Kategorija:Sentluisas "Blues" spēlētāji
Kategorija:Bostonas "Bruins" spēlētāji
Kategorija:Hokejisti 1980. gada ziemas olimpiskajās spēlēs
Kategorija:Hokejisti 1984. gada ziemas olimpiskajās spēlēs
Kategorija:Hokejisti 1988. gada ziemas olimpiskajās spēlēs
Kategorija:IIHF slavas zālē uzņemtie
Kategorija:Ar Goda ordeni apbalvotie
Kategorija:Ļeņingradā dzimušie
Kategorija:PSRS Nopelniem bagātie sporta meistari
Kategorija:Ar Darba Sarkanā Karoga ordeni apbalvotie
Kategorija:Ar ordeni "Goda Zīme" apbalvotie
Kategorija:Ar Aleksandra Ņevska ordeni apbalvotie (Krievija)
Kategorija:Krievijas hokejisti
Kategorija:1980. gada ziemas olimpisko spēļu medaļnieki
Kategorija:1984. gada ziemas olimpisko spēļu medaļnieki
Kategorija:1988. gada ziemas olimpisko spēļu medaļnieki
Kategorija:Olimpiskie zelta medaļnieki hokejā
Kategorija:Olimpiskie sudraba medaļnieki hokejā
Kategorija:Padomju Savienības olimpiskie zelta medaļnieki
Kategorija:Padomju Savienības olimpiskie sudraba medaļnieki